rlitschk/wikidir huggingface dataset:
Die Ballnacht oda dea Faschingsdienstag is a Lokalposs'n vom Johann Karl Waldon, mit späda eig'fügte Liadtext' vom Johann Nestroy. Se is aum 9. Novemba 1803 im Theater an der Wien uaaufg'füaht wua'n. In dera Fåssung mit'n Nestroy seine Liadtext' is's easchttmois aum 6. Februar 1836 im sölb'n Theata auf de Bühne kumma. De Weana Famülie Flamm is in G'foah, dass duach eahna Luxusleb'n moräulesch und finanzeöll total ins Vadeab'n stiaz'n kenntat. Da ehemålige Saf'nsiada Flamm spüit in vuanehman Typ'n, sei hochnåsate Gattin Agnes is a Vaschwendarin, eahna Sohn Fritz a vaduabana Faulenza, eahna liadaliche Tochta Susanna a vagnügungssüchtich's Luada. Da Fritz wüll de Salchen Reming vafühah'n, de zwoa den Georg liab håt, owa glaubt, dass dea's net måg. De Apollonia föadat des G'spusi zwisch'n in Fritz und in Salchen, da Hundsdokta Schnepf und da geiziche G'söll Fabian konkurria'n um de Apollonia, de wo a etlich's g'spoat hau'm soi. Da Fabian raunzt drum grantich: „Ich habe eine feindselige Stimmung auf mich, daß mir alles z'wider ist, und das Z'widerste bin ich mir selbst, miselsüchtig verliebt, zurückgesetzt, es ist schrecklich.“ (Rezitativ vua'm zweit'n Liad'l) Von ana Faschings-Redoute, zu dera des Salchen vom Fritz und von da Apollonia hig'lockt wua'n is, kaunn's vom
Da Verband der Sprengbefugten Österreichs (VSÖ, boar. Vabaund vo de Sprengbefugtn vo Östareich) is a Vabaund vo Fochleit, de wos in Östareich sprenga deafn. Da VSÖ is am 10. Feba 1962 nach ana Idee vom Koarl Inselsbacher gründt wuan. Da erste Leita woa da Aumtsrot Ing. Haupt, dea wos im Oawadsinspektorat fia Bauaunglegenheitn g'oawad hod. De meistn Mitglieda haum domois in da owaöstareichischn Granitindustrie ghacklt. 1970 haums uma 500 Mitglieda ghobt, hiaz samma scho bei 7000. De Mitglieda san meist Sprengbefugte, Personan vo Spreng-, Beagbau- und Bauunternehman und Fochreferentn vo Beheadn. Noch und noch san in oin Bundeslandln Gschäftsstöön eigricht wuan. Da Vabaund biet' olle oa bis zwoa Joah Weitabüdungslehrgäng' au; aa de Internationale Sprengtagung im WIFI Linz wiad jeds Joah vom VSÖ duachgfiaht. Es Präsidium vom Vabaund bsteht ausm Präsidentn, zwoa Vizepräsidentn, ihm Kassnvawoita, ihm Schriftfiahra und seim Stöövatreta, den Beirätn und zwoa Rechnungspriafan. Fia bsundare Leistungen im Gebiet vo da Sprengtechnik wiast mit ana „Verdienstmedaille“ oda mim Verdienstkreuz „Dynamit pro pace“ g'ehrt. Es san bei Sprengungan de fuigendn Gsetz und Vauadnungan zan beochtn: Sprengmittelgsetz Oawadnehmaschutzgsetz Mineralrohstoffgsetz Gefoahguatbeförderungsgsetz Bauoawadnkoordinationsgsetz Sprengmittlvauadnung Sprengoawadnvauadnung Beagbau-Sprengvauadnung Sprengmittllagervauadnung Bergbau-Sprengmittellagerungsvauadnung Tagbauoawadnvauadnung Bauoawadaschutzvauadnung Gefoahguatbeförderungsvauadnung Fochkenntnisnochweis-Vauadnung Vauadnung vo explosionsfähign Atmosphärn Sprengungsunternehman-Vauadnung Sprengmittlkennzeichnungsvauadnung Hoamseitn vom VSÖ So suitats
A Klassnbiachl is a Dokument dia de Schui. In dem wiad da duachgnummane Untarichtsstoff einegschrim, de Zeitn, waunn a Schüla gfööt hod, de Hausaufgabn, waunn a Schüla bsundas aufgfoin is und no aundare (fia de Klass) wichtign Sochn. In an Klassenbiachl stengan aa des Schülavazeichnis, de Stundnpläne, wöchane Lehra und aa de Extragschaftln von aanzlne Schüla, wia z. B. Klassnsprecha. De genauare Oart, wia a so a Biachl zum fiahn is, wiad in de jewäulign Schuigsetz greglt. In aana Grundschui wiaz meist durchn Klassnlehra aufghom und ausgfüüt. In hecharan Klassen und Schuin wiad in da Regl a Schüla zum „Klassenbuchführer“ ernaunnt, und daun hod dea des Gwiax: Ea muaß des Biachl vawoahn und bei jeda Untarrichtsstund dem Fochlehra vualegn damit dea die eventuöön Hausaufgom eineschreim kau und aara Zsammfossung von dem Stoff, den wosa in dera Stund duachgnumman hod. Geht des iagndwie ned, muassas in da nextn Stund nochtrogn. Am End von an jedn Schuijoah (s'gibt a Schuin, do is des jede Wochn), wean de Einträg von da Schuileitung iwaprüft und vawoit.
Der Kobold oder Staberl im Feendienst is a parodierende Zauwaposs'n mit G'saung in vier Akt vom Johann Nestroy. Des Stückl is 1838 entstaund'n und aum 19. Aprül in sö'm Joahr im Theater an der Wien ois „Benefiz-Vorstellung“ füa'n Nestroy aufg'füaht wua'n. De Frau Margarethe wüll iah Ziachtochta Thekla möglichst råsch aunan Peregrinus vaheirat'n, weu's nua ois Ehefrau vua'n Brennroth seine bees'n Plän' sicha is. De Undine, de wiakliche Muada von da Thekla, håt nämli vakünd't: „So lang der Liebe Flamme noch frey in ihrem Herzen glühen darf, kann meines Gegners Macht verderbend auf sie wirken. Erst wenn das Band der Ehe sie umschließt ist sie gerettet.“ (I. Act, 8. Scene) Da Brennroth wüll de Thekla nämli aus Rach' aun seina Feindin Undine in sei untaiadisch's Feuareich vaschlepp'n. Drum schickt a sein' Buam, den Strawanza Folletterl, auf'd Obawölt, damit dea de Thekla in de Untawölt lock'n tuat. Sowoi da Folletterl ois aa de Undine bitt'n in Peregrinus sein' Freind, den ollweu fidöl'n Staberl, um Hülf, dea wo schließli da Undine zuasågt, weu's eahm den höcha'n Lohn vaspricht. „Das glaub ich. A so a Wassernix ist generös.“ (II. Act, 5. Scene) Jetzt'n gibt de Undine in Staberl an Zauwatraunk ei, dea wo
Da Erwin Pröll (* 24. Dezemba 1946 in Ziersdorf-Radlbrunn, Niedaöstareich) is a ehemoliga estareichischa Politika (ÖVP). Ea woa vo 1992 bis 2017 da Laundeshauptmau von Niedaöstareich. Am 17. Jenna 2017 hod a bekauntgebm, dass ar im söbm Joa zrucktritt. Am 19.04.2017 hod a s Aumbt aun sei Nochfoigarin, de Johanna Mikl-Leitner iwagebm. Landesrat vom 27. Meaz 1980 bis zum 22. Jenna 1981 Landeshauptmau-Stellvertreter vom 22. Jenna 1981 bis zum 21. Oktoba 1992 Landeshauptmau vom 22. Oktoba 1992 - 19. Aprüü 2017 Ois eihflußreicha Politika hod a in seina Aumtszeit vüle Kritika ghobt, de wos gmaant haum, dass a noch eahnara Meinung recht autokratisch auftredn is. Da Gerald John vom Standard hod gschriem: „Wer, vom Pfarrer bis zum Journalisten, zur falschen Zeit aufmuckt, wird mitunter zusammengestaucht. Widerspruch ist in Prölls politischem Mikrokosmos nicht vorgesehen.“ Und da Eric Frey vom Standard hod gmaant: "Pröll macht mir Angst. Er ist ein charismatischer, aber willkürlicher, autoritärer und nachtragender Machtmensch, der glaubt, dass sein Wille Gesetz ist. Eine echte Opposition hat er keine, kritische Landesmedien auch nicht." Commons: Erwin Pröll – Sammlung vo Buidl, Videos und Audiodateien diepresse.com, 17.01.2017: Erwin Pröll tritt im März zurück (Memento des Originals [1] vom 18. Jénner 2017 im Internet
Di SPARDA-BANK AUSTRIA is a gemainsame Dochmarkn von zwaa Genoussnschoftsbankn. Di ane is di SPARDA-BANK AUSTRIA Nord, dej iian Hauptsitz in Linz hot und di ounnare is di SPARDA-BANK AUSTRIA Süd, dej iian Hauptsitz in Villach hot. Olle zwaa homm Filialn in gounz Östarraich. Di zwaa Genoussnschoftn hom si entschiidn, dass si genaröll Bankn füa Privatkundn sain wulln, dej dounn a vabülligts Konto kriagn, wenn si wejnigstns aan Genoussnschoftsãõtaal kafm. Dounn gipps awa aa nou di ehemolige SPARDA Wien, wölche aa amol a Genoussnschoft woa, awa dounn 1985 in a Aktiengsöullschoft umgwoundlt woan is und dounn von da domolign BAWAG kaft woan is. Inzwischen hot die BAWAG aa die P.S.K. kaft und is jetz Aigntum von meerare intanazionale Fonds. Die SPARDA Wien is dounn 2009 in da BAWAG P.S.K. aufgoungan und is jetz nuua nouch a Spezialmarkn von a pooa BAWAG P.S.K. Filialn. SPARDA haaßt gounz ããfoch Spar- und Darlehenskasse. Di ideolougisch-administrative Grundlog von die SPARDA-Genoussnschoftn is as Genoussnschoftsystem Schulze-Delitzsch. As Züül von dem System is, dass — wenn geet — olle Kundn aa Genoussnschoftmitgliida san. Als Genoussnschoftsmitgliid follt man dounn aa untan Föadaauftrog von da Bank, dej jo an jedn Kundn und an jedn Mitgliid zu an Taal keat.
DER STANDARD is a östareichische Dogeszeidung, de wos in Wean eascheint. De Zeidung is 1988 vom Oscar Bronner Nochn Vuabüd vo da New York Times gründt wuan. 2013 is mid da Online-Schwesta derStandard.at zaumgfiaht wuan. De Zeidung is unobhängig und wiad vo Wissnschoftlan ois linksliberal woagnumma. DER STANDARD woa 1995 de easchde deitschsprochige Dogeszeidung im Internet. Der Standard digital DerStandard.at DieStandard.at DaStandard.at [1] (PDF; 337 kB) Österreichische Auflagenkontrolle (ogruafn am 31. Jenna 2014) www.media-analyse.at (ogruafn am 31. Jenna 2014) Journalistische Macht hat nur, wer sie missbraucht. derStandard.at, 18. Oktober 2013, abgerufen am 31. Januar 2014. Peter Berger: Kurze Geschichte Österreichs im 20. Günther Lengauer/Hannes Vorhofer: Wahlkampf am und abseits des journalistischen Boulevards. Normdaten (Werk): GND: 4491727-2 (OGND, AKS)
Da Georges Jean Raymond Pompidou (* 5. Juli 1911 in Montboudif, Cantal, Frankreich; † 2. Aprui 1974 in Paris, Frankreich), woa a franzesischa Politika und da 19. President vo Frankreich, und zwor vo 1969 bis 1974. Vo 1962 bis 1968 is a Ministapresident vo da Franzesischn Republik untam Presidentn De Gaulle gwen. Anthologie de la Poésie Française, 1961 Le Nœud gordien, 1974 Entretiens et discours, 1975 Pour rétablir une vérité, 1982 Commons: Georges Pompidou – Sammlung vo Buidl, Videos und Audiodateien Biografie des Georges Pompidou sur le site de la présidence de la République (franzesisch)
A Heischebrauch (kimmt vo heischen) is a Brauch, wo s ums Bittn um Gobn gähd. A bsundare Foam vom Heischebrauch is im Boarischn da Eihkeahbrauch, wo ma si in da Stubn vom Gostgeba bewiatn losst. Des Brauchdum hod zwoa Grundfunktiona. Easchtns schlechte Natuageista vatreibn, voa oim Wintageista, und zwoatns a wengal soziale Umvateilung - de Eaman griang a bissl wos vo de Reichan. As modeane trick-or-treat za Halloween is zwor aa a Heischebrauch, untascheidt so oba vom boarischn Brauchdum in oam wesentlichn Punkt: Im traditionejn boarischn Brauchdum muasst a Leistung bringa, damidsd a Belohnung griagst: Singa, Musizian, a Gedichtl afsogn und so weida. Des Stroachspuin wann ma nix griagt, gibts oba aa im Boarischn. Martinisinga (wead zuanehmend vo Halloween vadrengt) Halloween: trick-or-treat Klepfenocht Nigglo und sei Begleitung (Eihkeahbrauch) Neijoarwinschn Steansinga Ratschn (mid spadan Eisammen) Nigglozug in Poin, 1929 Trick-or-treater in Michigan, 1979 Martinssinga, 2015 Heischen. In: Jacob Grimm, Wilhelm Grimm: Deutsches Wörterbuch. Leipzig 1854ff (http://woerterbuchnetz.de) Commons: Heischebrauchdum – Sammlung vo Buidl, Videos und Audiodateien beim duden online:um wos bittn oda wos foadan 00V Boarischa Brauch
Des Narrische Baa (dt.Narrisches Bein) is a bsundas empfindliche Stöö am Ööbogn. Waunn ma si do aa nua gaunz leicht auhaut, tuat des sakrisch weh, wegn dem haaßt des aso. Beim Ööbogn rennt a bestimmta Neav, da „Ellennerv“ (lat.Nervus ulnaris), a Stickl in aana Rinnan direkt am Knochn, glei unta da Haut. Wegn dem kau ma in Neav gaunz leicht mid de Finga g'spian und waunn ma draufdruggt, hod ma a brennaz Gfüh in da Haund. Daunn is kloa, waunn ma do a Stessa kriagt oda goa drauffoid, geht an leicht an Achtal in de Hosn, so weh tuat des. In Wean sogt ma Narrisches Baa dazu, oba es gibt a aundare Naman dafia, wia „Musikantenknochen“, „Musikknochen“, „Musikerknochen“ oda „Mäuschen“. Gibt aa den Ausdruck "tamisches Aderle". Wauns an fest aufprackt und dea Neav a richtige Lättn kriagt, meakt ma (waunn da easchte Schmeaz nochlosst), doss ma ka Gfüü im klaan Finga und aun da äussan Seitn vom Ringfinga meah hod. Is gaunz schlimm, kaunn ma aa den Oam nimma gscheid bewegn, und de Endgelenk von de zwaa Finga kraumpfz zsamm und ma kaunns nua schwaa streckn. Sowos haaßt ma fochmännisch „Klauenhand“. Waunn ma aan Neurologn de Gschicht dazööht, kennt a
Bedau is a kinstlicha Stoa, dea wos aus Wossa, an Bindemittl (Zement), Stoanskeanungan (friacha Zuaschlog gnaunt), Poren, Zuasotzstoffn und Zuasotzmittl bsteht. Ea kriagt seine Eignschoftn duach de Hydratatiaun vom Zement. Da Bedau hod a hoche Druckfestigkeit. De gresstn Vuatäu san de Wiatschoftlikeit, Fuamboakeit, Dauahoftigkeit und hoche Feiafestigkeit. Ma unterscheidt: Frischbedau („greana Bedau“): bei da Heastölung im woachn Zuastaund Festbedau: im ausgheatetn Zuastaund Noch da Dichtn: Leichtbedau: ρ < 2 kg/dm³ (leichte Zuaschlogstoff' oda Treibmittl fian Porenbedau) Normäubedau: ρ = 2 bis 2,6 kg/dm³ Schwaabedau: ρ > 2,6 kg/dm³ (schwaare Zuaschläg' wia Baryt oda Eisnerz') Ob Eisn drin san: Unbewehrta Bedau (Staumpfbedau) Bewehrta Bedau (Stoibedau, Spaunbedau) Noch da Heastölung: Ortbedau: wiad auf da Baustö augmischt Traunspuatbedau: wiad im Weak gmischt und auf de Baustö gliafat De Festigkeit van Bedau hängt oh vo da Zementfestigkeitsklassn, da Festigkeit vom Zuaschlog, dem Wossa-Bindemittlwert und da Vadichtung. Da Bedau hod a guade Wärmespeichafähigkeit, owa a schlechte Wärmedämmfunktion. Ea hod a guade Luftschoidämmung, owa a schlechte Trittschoidämmung. Aa Daumpfdiffusion is nua schwaa megli. Bliatn nennt ma a Wossaohsondarung aun da Obaflächn infoige vo Sedimentation. Kriachn oda Schwindn nennt ma a Volumsvamindarung infoige vom Ohbindn. Bedau (des Wuat is 1753 vom franzesischn Ingenieur Belidor eigfiaht wuan) woa
Chicago De Chicago san a US-amerikanische Jazzrock-Band, de wos 1967 in Chicago grind wuan is. Des woa aane von de easchtn Kapöön, de wos Bläsa integriat haum und so dem rockign Klaung a jazzige Klaungfoam dazuagem haum. Wos no Bsundas woa, woa des, doss olle Musika komponian und arranschian haum kennan. Auf de Oat san vo olle de peasenlichn Vualiam in de Numman einekumman. In de 1970a- und 1980a-Joa haums mit a boa Liadln an grossn Eafoig ghobt, zum Beispüü I’m a Man (1970), 25 or 6 to 4 (1970), Saturday in the Park (1972), Feelin’ Stronger Every Day (1973), If You Leave Me Now (1976), Hard to Say I’m Sorry (1982) und You’re the Inspiration (1984). Nochdems in Chicago mit eanan uaspringlichn Nauman The Big Thing bei de Leit guat aukumman san, is de Gruppn 1968 nach Los Angeles gaungan und hod do 1969 ois Chicago Transit Authority (kurz CTA) eana easchtes Oibum aussebrocht in Fuam vo aana Doppe-LP. Leida hoz Wickln gem mit de Chicagoa Vakeahsbetriebe (wäu auf Englisch haaßn de genau aso wia de Band). Seitdem haaßt si de Band nuamea Chicago. Des zweite Oibum (des woar aa a Doppe-LP) woa daunn im Joa 1970 da Duachbruch.
Blood, Sweat & Tears Blood, Sweat & Tears is a US-amerikanische Jazzrock-Band, de wos 1967 in New York grindt wuan is. Da Nauman geht auf a Zitat vom Winston Churchill zruck, wia dea 1940 ois Premierminista autredn is, hoda gsogt, ea kau nix vasprechn ois wia Bluat, Schweiß und Tränan (Do woa grod da zweite Wöödkriag, und de Britn san ziemlich in da Bredulle gwesn). De Gruppe woa uaspringlich unta da Leitung von Al Kooper. 1967 haums eanan easchtn Gig ghobt in New York, im Cafe Au Go Go, do woans de Vuagruppm von Moby Grape. Des Publikum hod si umd Ead ghaut vua Freid iwa de neiche Vaschmözung von Jazz-, Blues- und Rockmusik. De Bsetzung woa do da Al Kooper (Keyboard, Gsangl), da Jim Fielder (Gitaa, Boss), da Steve Katz (Gitaa) und da Bobby Colomby (Zeigl). De Blosarei haum da Fred Lipsius, da Randy Brecker, da Jerry Weiss und da Dick Halligan gmocht. Des easchte Oibum Child is Father to the Man (1968) is vo de Kritika im Himme ghom wuan, da Vakauf woa owa a zaache Gschicht. Persenlich Wickln hoz aa gem, wegn dem hom si da Kooper, da Brecker und da Weiss von da Kapöön trennt. Da
Moppels Abentheuer im Viertel unter Wiener Wald in Neu-Seeland und Marokko is a Poss'n in zwaa Aufzüg vom Johann Nestroy. Des Stück is 1837 entstaund'n und aum 5. Mai von dem Joahr im Theater an der Wien zum eascht'n Moi aufg'füaht wua'n. Da Maikäfer vabiat denan Duafbuasch'n, sei Mündel Peppi weidahin zum auschmåcht'n, wås dera owa goa net passt: „Ich bin ein Frauenzimmer, folglich eitel, und die Eitelkeit braucht eine Nahrung, so gut als jede andere Leidenschaft, drum vergönn der Herr Göd meiner Eitelkeit die schlechte Nahrung, mit der sie sich begnügen muss, weil in diesen Schluchten nichts besseres zu finden ist.“ (Actus I, 3. Scene) Wia da Lord Steolequeastle mit sein' Diena Moppel aukummt, hoit de Peppi de zwaa z'eascht fia Vabrecha, des kläat si owa g'schwind auf. Da Moppel und de Peppi kriag'n se gegnseitich liab, owa da Lord håt plötzlich vua, in Stüll'n Ozean zum bereis'n. De Peppi vaspricht in Moppel, dass' auf eahm woat'n wiad. Des Schiff von de zwaa scheitat aun ana Klipp'n, da Lord is scheinboa dasoff'n, da Moppel wiad aun de neuseeländische Küst'n g'schwabt und vom weis'n Rupumbo ois Opfa füa de Götta bestimmt. Obwoi si de Erilla bei an Fest – dabei
Nordtirol isch dá neadliche Doal vu Tirol. Kchean tuat Nordtirol heit zu Öschtereich. Nochm Easchtn Wödkriag isch Tirol in via Toala zrissn woan. Nordtirol und Oschttirol senn bei Öschtareich bliem. Süd- und Welschtirol (Trentino) senn zu Italien kchemmen. Nordtirol isch dá Doal, der zwischn Südtirol, Solzburg, Bayern und Vorarlberg ligg. Oschttirol isch á bissal weitá weg vo Nordtirol. Bei dá "Nazizeit" hod Osttirol zu Kchäartn kcheat. Die Haupschtott vu Nordtirol und Oschttirol isch Innschbrugg (Hochdeitsch: Innsbruck, Boarischa Stondart: Innschbrugg). Europaregion Tirol Tirol Atlas f. Nord-, Ost- und Südtirol, ohne Trentino www.geschichte-tirol.com Reiseführer aktuelle Veranstaltungstipps
Albie Donnelly (* 12. August 1947 in Liverpool in Großbritannien) is a britischa Saxofonspüüla, a Bandleader und a Leadsänger von der Gruppn Supercharge, de wos 1973 grindt wuan is. Aussadem woara Studiomusiker u. a. fia Bob Geldof und de The Boomtown Rats. Seit 1992 hodaran gaunzn Haufn CDs vaeffentlicht. Nem sein Gschaftl ois „Mister Supercharge“ isara mid sein Projekt „The Big Thing“ auf Tournee. Do san a dabei da Roy Herrington (Gitaa u. Gsangl), da Wolfgang Diekmann (Boss u. Gitaa) und da Hardy Fischötter (Zeigl). Seit da Middn von den 90a Joa is da Albie Donnelly im niederbergischen Häulichnhaus dahaam. Homepage Albie Donnelly’s SUPERCHARGE Normdaten (Person): GND: 134684281 (OGND, AKS) | VIAF: 314795493 | Wikipedia-Personensuche
Procol Harum Procol Harum is a britische Rock-Band. De meistn von de Musika, di si späta bei da Procol Harum zsammgfundn haum, haum scho friah untan Nauman „The Paramounts“ a boa Beat- und Rhythm and Blues-Singles aufgnumman. Da Gary Brooker und da Keith Reid ham de Procol Harum 1967 grindt. Da a wengl söötsaume Nauman soi wegn an Schreibfööhla entstaundn sei, haaßz. Wäu ma des owa nochan ned gscheid eaklean kennan hod, hod ma in Uasprung vom Nauman ins Lateinische glegt, iwasetzt mid „fern von Hier und Jetzt“ (stimmd owar aa ned, wäu fia des miaßaz haaßn procul his). Im Frihjoa 1967 is de Partie voa oim mid aan Liadl bekaunnt und berihmt wuan, des woa A Whiter Shade of Pale. Vo dem haums scho kuaz nochdems aussekumman is 2,5 Mülionan Stickl vakauft. Seitdem sans wöödweit wenigstns 6 Mülionen. Mid a so an Eafoig haum de Autorn Brooker und Reid natialich ned grechnet. Wichtig fian Eafoig wia des Hammonduarglgschpüü, mid dem si da Matthew Fisher stoak aunan Johann Sebastian Bach auglahnt hod. Owa eascht 2006 hod a britisches Gricht in Matthew Fisher aan Täu von de Uahebarecht zuagschrim. Es san no mea Hits kummam, wia Homburg und A Salty Dog.
Trick-or-treat is a neimodischa Brauch z Halloween, dea wo si aa im Boarischn imma mehra duachsezt. Kindln ziagn maskiad vo Haus za Haus und valanga Gobn, Guadln oda Gejd. Dazua sogns in Spruch "trick-or-treat", wos sovui hoasst wia "Soin ma da an Stroach spuin oda gibtst uns wos?" oda kuaz "Stroach-oda-Guadln". Trick-or-treat is a Heischebrauch. Im Untaschied zan traditionejn, boarischn Brauchdum brauchst oba nix leistn, damids wos griagst. De Guadldoschn fuit si schee langsam trick-or-treat in Schweden trick-or-treat af Texasoart trick-or-treat im Hilton, 2011 00V Boarischa Brauch
Ekseption is a Symphonic-Rock-Formaziaun aus de Niedalaundn. Gem hozzas von 1967 bis 1975, nachan hoz bis 1989 eftas Wiedabelebungan gem mit vaschiedane Leit. Gschpüüt haums hauptsächlich neich intapretiate klassische Werk. A bsundara Hit woara Arranschmau von da 5.Simpfonie vom Beethoven (eh scho wissn, "pa-pa-pa-bumm"). De Ekseption san entstaundn aus da Schülaband The Jokers, de wos vom Rein van den Broek 1958 grindt wuan is. Kuaz haums aa ghaaßn Incrowd (so wiara Liadl vom Ramsey Lewis), oba 1967 woans daunn de Ekseption. Zeascht haums a Mischung gschpüüt von Jazz, Pop und R&B, owa 1969, des woa kuaz nochdem da Keyboarder Rick van der Linden dazuakumman is, haums an Gig von da englischen Rockband The Nice gsegn und woan so baff, doss unta da Fiahrung vom van der Linden eahnan Stüü in de Richtung Progressive / Symphonic Rock gändat haum. Seitdem schpüüns meist modeane Intapretazionan von klassischn Stickln. De easchte LP Ekseption, de wos 1969 aussekumman is, woa praktisch nuaraso. Bei de weidan Oim haums obaraa eigane Komposizionan drauf ghobt. Da Van der Linden hod schnöö allanich de Gruppm augfiaht, und in an Interview 1972 hoda des aa offn so gsogt. Des haum de aundan von da Gruppn owa ned so leiwaund
Grassa(d) oda a Ziega moant des no greane Reiser vo de Nodlbam. De Begriff stamman ausm boarischn Woid. Im vordern Woid sidle vom Reng sogt ma ea "Ziega", noadestle und im untan Woid "Grassa". A Zieganodl is oiso af Schriftdeitsch a "Tannen-, Föhren- oder Fichtennadel". Reiser sogt ma dann wenns Grassad dirr is und kloa heaghaud (zum Ohoitzn vo an Ofa) oda a fiad Astl und Zweigln vo de Laubbam (z. B. s´Birkareisa zum Besnbindn).
Da André the Giant, André René Roussimoff (* 19. Mai 1946 in Grenoble, Frankreich; † 27. Jenna 1993 in Paris). Ea is des 8. Wödwunda gnennt worn, aussadem, wor a Schauspüla. Da André wors easchte Mitglied vo da WWE Hall of Fame und wiad vum Pro Wrestling Illustrated Magazin, nochn Hulk Hogan und an Ric Flair auf Plotz 3 vo de bestn Wrestla olla Zeidn aufglist. Da Giant wor 213 cm groß und hod bis 230 kg ghobt. All-Star Pro-Wrestling 1x NWA Australasian Tag Team Championship- midn Ron Miller Florida Championship Wrestling 1x NWA Florida Tag Team Championship midn Dusty Rhodes International Pro Wrestling 1x IPW World Tag Team Championship midn Michael Nader NWA Tri-State 1x NWA Tri-State Tag Team Championship - midn Dusty Rhodes Stampede Wrestling Stampede Wrestling Hall of Fame World Wrestling Federation 1x WWF Championship 1x WWF World Tag Team Championship midn Haku WWF Hall of Fame Ersta André the Giant: Biographie (Memento des Originals [1] vom 15. Mai 2010 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.andrethegiant.com
A Moastoa is der Stoa der de Grenz zwischa zwoa oda mehra Grundstickl makiad (an jeda Grundstickseckn, oda a dazwischen anan Punkt wo de Richtung vom Grenzvalaaf se endat oda de Stoi sunst oafach zweid ausananda ling dadn). Afn Grenzstoa makiad a eigschlongs Kreizl den Grenzpunkt. Fria hod ma glabt dass de Moastoarugga (schriftdeitsch: "Grenzfrevler") noch eram Doud imma do umheawaitzn miassn, wos den Grenzstoa zu eanan Gunstn vosetzt ham. Moafuxa
Eduard (von) Klischnigg (* 12. Oktoba 1813 in London; † 17. März 1877 in Wean) woa'r a gaunz a bekaunnta Viecha-Imetatoa und Akrobat im 19. Joahundat. Da Eduard Klischnigg woa'r a geburana Englända. In seina Zeit ois Matros' auf an Seg'lschiff håt a seine füa eahm späda so wichtich'n Kunststickln im Klettan und im Keapavabiag'n g'leant. Späda is a in da Waunda-Menagarie vom Herrn van Aken beschäfticht g'wes'n. 1835 is da Klischnigg nåch Wean kumma und håt beim Direkta Carl vom Theater an der Wien vuag'sproch'n. Obwoi da Klischnig daumois kaum a Wuat Deitsch kenna håt – wås jå fia'r an Akrobat'n eh net so notwendich g'wes'n warat –, woittat ea'r a Aungaschmau' und håt bitt', eahm ois „Affen auftreten zu lassen“. Da Carl woa olladings aum Aufaung goa net wiakli intaressiat und eascht, wia da Klischnigg si scheinboa gaunz traurich und valeg'n mit'n Fuaß hintan Uahwasch'n kråtzt håt, woa'r a beeindruckt. Drum håt da Klischnigg de Ealaubnis kriagt, auf da Bühne seine Kunststickl'n zum zag'n. Owa ea is net auf de Bühne gaunga, sundan duach's Fensta eineg'hupft, auf'n Carl sein' Tisch g'sprunga und duat ois wia'r a Knäulal z'saummg'roit lieg'n blieb'n. Nåch an scheinboa'n Stuaz von da Vuahaungstaungan is